
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 69 

17 Μαρτίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

36. Εφαρμογή της απόφασης 2025 (2011) του Συμ¬ 

βουλίου Ασφαλείας του Οργανισμού Ηνωμένων 
Εθνών (Ο.Η.Ε.). 1 

37. Εφαρμογή των αποφάσεων 2002 (2011) και 2036 

(2012) του Συμβουλίου Ασφαλείας του Οργανι¬ 
σμού Ηνωμένων Εθνών (Ο.Η.Ε.). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 36 
Εφαρμογή της απόφασης 2025 (2011) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α'242). 

2. Το άρθρο 1, παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α'139). 

3. Το π.δ. 85/2012 (ΑΊ41), όπως ισχύει. 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α'98). 

5. Την, από 16.1.2012, απόφαση του Υπουργού Εξωτερι¬ 
κών «Απόφαση 2025 (2011) του Συμβουλίου Ασφαλείας 
των Ηνωμένων Εθνών, σχετικά με τη Λιβερία» (Α' 16). 

6. Το π.δ. 217/2005 «Εφαρμογή της απόφασης 1521 
(2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 262). 

7. Το π.δ. 143/2006 «Εφαρμογή της υπ’αριθμ. 1579 (2004) 
απόφασης του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 157). 

8. Το π.δ. 55/2007 «Εφαρμογή της απόφασης 1647 
(2005) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 57). 


9. Το π.δ. 152/2007 «Εφαρμογή των αποφάσεων 1683 
(2006), 1688 (2006) και 1689 (2006) του Συμβουλίου Ασφα¬ 
λείας του Οργανισμού Ηνωμένων Εθνών (Ο.Η.Ε.)» (Α' 194). 

10. Το π.δ. 56/2008 «Εφαρμογή της απόφασης 1731 
(2006) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 87). 

11. Το π.δ. 73/2009 «Περί εφαρμογής της απόφασης 
1792 (2007) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 93). 

12. Το π.δ. 35/2010 «Εφαρμογή της απόφασης 1854 
(2008) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 76). 

13. Το π.δ. 14/2013 «Περί εφαρμογής της απόφασης 
1903 (2009) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α'39). 

14. Το π.δ. 166/2013 «Περί εφαρμογής της απόφασης 
1961 (2010) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α'272). 

15. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

16. Τις υπ’ αριθ. 63/2013 και 54/2014 γνωμοδοτήσεις του 
Συμβουλίου της Επικράτειας μετά από πρόταση των 
Υπουργών Εξωτερικών, Οικονομικών, Εθνικής Άμυνας, 
Ανάπτυξης και Ανταγωνιστικότητας, Υποδομών, Μετα¬ 
φορών και Δικτύων, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου, αποφασίζουμε: 

Άρθρο 1 

Παρατείνονται, από την 14η Δεκεμβρίου 2011, ημερο¬ 
μηνία υιοθέτησης της απόφασης 2025 (2011) του Συμ¬ 
βουλίου Ασφαλείας του Οργανισμού Ηνωμένων Εθνών 
(Ο.Η.Ε.), για χρονικό διάστημα 12 μηνών, τα μέτρα περί 
μετακινήσεων που είχαν επιβληθεί με το άρθρο 8 του 
προεδρικού διατάγματος 217/2005 (Α'262), η ισχύς του 
οποίου παρατάθηκε, για τελευταία φορά, με το άρθρο 1 
του προεδρικού διατάγματος 166/2013 «Περί εφαρμογής 
της απόφασης 1961 (2010) του Συμβουλίου Ασφαλείας 
του Ο.Η.Ε.» (Α'272). 

Αρθρο 2 

Παρατείνονται, από την 14η Δεκεμβρίου 2011, ημερο¬ 
μηνία υιοθέτησης της απόφασης 2025 (2011) του Συμ¬ 
βουλίου Ασφαλείας του Οργανισμού Ηνωμένων Εθνών 

(Ο.Η.Ε.), για χρονικό διάστημα 12 μηνών, τα μέτρα περί 
όπλων που είχαν επιβληθεί με τα άρθρα 2, 3, 4, 5, 6 και 
7 του προεδρικού διατάγματος 217/2005 (Α'262) όπως 
αυτά τροποποιήθηκαν βάσει των άρθρων 1 και 2 του 
προεδρικού διατάγματος 152/2007 (ΑΊ94), του άρθρου 
2 του προεδρικού διατάγματος 56/2008 (Α'87) και των 
άρθρων 2, 3,4 και 5 του προεδρικού διατάγματος 14/2013 
«Περί εφαρμογής της απόφασης 1903 (2009) του Συμ¬ 
βουλίου Ασφαλείας του Ο.Η.Ε.» (Α'39). 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 
πτυξης και Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 14 Μαρτίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΙΩΑΝΝΗΣ ΣΤΟΥΡΝΑΡΑΣ 

ΕΘΝΙΚΗΣ ΑΜΥΝΑΣ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΔΙΚΤΥΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΧΑΗΛ ΧΡΥΣΟΧΟΪΔΗΣ ΧΑΡΑΛΑΜΠΟΣ ΑΘΑΝΑΣΙΟΥ 

ΔΗΜΟΣΙΑΣ ΤΑΞΗΣ 

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ ΝΑΥΤΙΛΙΑΣ ΚΑΙ ΑΙΓΑΙΟΥ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37 
Εφαρμογή των αποφάσεων 2002 (2011) και 2036 (2012) 
του Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α'242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α'139). 

3. Το άρθρο 6 του Ν. 3932/2011 «Σύσταση Αρχής κα¬ 
ταπολέμησης της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και ελέγχου των δηλώσεων περιουσιακής 
κατάστασης» (Α'49). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α'98). 

5. Το π.δ. 85/2012 (ΑΊ41), όπως ισχύει. 


6. Την από 4.10.2011 απόφαση του Υπουργού Εξωτε¬ 
ρικών Φ:3460/ΑΣ 46083 «Απόφαση 2002 (2011) του Συμ¬ 
βουλίου Ασφαλείας του Ο.Η.Ε., σχετικά με τη Σομαλία» 
(Α' 222). 

7. Την από 25.4.2012 απόφαση του Υπουργού Εξω¬ 
τερικών Φ:3460/ΑΣ 18005 «Απόφαση 2036 (2012) του 
Συμβουλίου Ασφαλείας Ο.Η.Ε. περί Σομαλίας» (Α' 106). 

8. Το π.δ. 334/1993 «Εφαρμογή αποφάσεως 733 του 
Συμβουλίου Ασφαλείας των Ηνωμένων Εθνών της 23ης 
Ιανουάριου 1992» (Α'143). 

9. Το π.δ. 54/2005 «Περί εφαρμογής της απόφασης 
1425 (2002) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 86). 

10. Το π.δ. 51/2009 «Εφαρμογή της υπ’αριθμ. 1772 (2007) 
απόφασης του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 67). 

11. Το π.δ. 74/2010 «Περί εφαρμογής των αποφάσεων 
1851 (2008), 1863 (2009) και 1872 (2009) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(ΑΊ34). 

12. Το π.δ. 75/2010 «Περί εφαρμογής των αποφάσεων 
1801 (2008), 1816 (2008) και 1831 (2008) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(ΑΊ34). 

13. Το π.δ. 28/2012 «Περί εφαρμογής της απόφασης 
1844 (2008) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α'60). 

14. Το π.δ. 18/2014 «Περί εφαρμογής των αποφάσεων 
1897 (2009), 1910 (2010) και 1916 (2010) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(Α'26). 

15. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

16. Τις υπ’ αριθ. 162/2013 και 53/2014 γνωμοδοτήσεις 
του Συμβουλίου της Επικράτειας μετά από πρόταση 
των Υπουργών Εξωτερικών, Οικονομικών, Εθνικής Αμυ¬ 
νας, Ανάπτυξης και Ανταγωνιστικότητας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων και Δημόσιας Τάξης και Προ¬ 
στασίας του Πολίτη, αποφασίζουμε: 

Αρθρο 1 

Από την 29η Ιουλίου 2011, ημερομηνία υιοθέτησης της 
απόφασης 2002 (2011) του Συμβουλίου Ασφαλείας του 
Ο.Η.Ε., τα μέτρα των άρθρων 1, 3 και 6 του προεδρικού 
διατάγματος 28/2012 (Α'60) ισχύουν για τα άτομα και 
οι διατάξεις των άρθρων 3 και 6 του προαναφερθέντος 
προεδρικού διατάγματος ισχύουν για τους φορείς, που 
καθορίζονται από την Επιτροπή, η οποία συστάθηκε 
δυνάμει της απόφασης 751 (1992) του Συμβουλίου Ασφα¬ 
λείας του Ο.Η.Ε.: 

(α) ως εμπλεκόμενοι ή παρέχοντες υποστήριξη σε 
πράξεις που απειλούν την ειρήνη, την ασφάλεια ή τη 
σταθερότητα της Σομαλίας, συμπεριλαμβανομένων 
πράξεων που απειλούν τη Συμφωνία του Τζιμπουτί της 
18ης Αυγούστου 2008 ή την πολιτική διαδικασία ή απει¬ 
λούν τους Μεταβατικούς Ομοσπονδιακούς Θεσμούς της 
Σομαλίας ή την Αποστολή της Αφρικανικής Ένωσης στη 
Σομαλία (ΑΜΙδΟΜ) δια της βίας, 

(β) ως έχοντες ενεργήσει κατά παράβαση του γενικού 
και πλήρους εμπάργκο όπλων, το οποίο επιβλήθηκε με 
το π.δ. 334/1993 (Α'143), όπως το εμπάργκο αυτό ισχύει, 

(γ) ως παρεμποδίζοντες την παράδοση ανθρωπιστικής 
βοήθειας στη Σομαλία ή την πρόσβαση σε ανθρωπιστική 
βοήθεια στη Σομαλία ή τη διανομή της, 

(δ) ως πολιτικοί ή στρατιωτικοί ηγέτες που στρατο¬ 
λογούν ή χρησιμοποιούν παιδιά σε ένοπλες συρράξεις 
στη Σομαλία, κατά παράβαση του εφαρμοστέου διε¬ 
θνούς δικαίου, 

(ε) ως υπεύθυνοι για παραβιάσεις του εφαρμοστέ¬ 
ου διεθνούς δικαίου στη Σομαλία, σχετικά με τη στο¬ 
χοποίηση αμάχων, συμπεριλαμβανομένων παιδιών και 
γυναικών σε καταστάσεις ενόπλων συρράξεων, συμπε¬ 
ριλαμβανομένων δολοφονιών και ακρωτηριασμών, σε¬ 
ξουαλικής και βασισμένης στο φύλο βίας, επιθέσεων 
σε σχολεία και νοσοκομεία και απαγωγών και αναγκα¬ 
στικών εκτοπίσεων. 

Άρθρο 2 

Από την 29η Ιουλίου 2011, ημερομηνία υιοθέτησης της 
απόφασης 2002 (2011) του Συμβουλίου Ασφαλείας του 
Ο.Η.Ε., οι πράξεις του άρθρου 1, παράγραφος α) ανωτέρω 
μπορεί να περιλαμβάνουν, χωρίς, όμως, να περιορίζονται 
σε αυτή, την υπεξαίρεση χρηματοοικονομικών πόρων, 
η οποία υπονομεύει την ικανότητα των Μεταβατικών 
Ομοσπονδιακών Θεσμών της Σομαλίας να εκπληρώνουν 
τις υποχρεώσεις τους ως προς την παροχή υπηρεσιών 
στο πλαίσιο της Συμφωνίας του Τζιμπουτί. 

Αρθρο 3 

Από την 29η Ιουλίου 2011, ημερομηνία υιοθέτησης της 
απόφασης 2002 (2011) του Συμβουλίου Ασφαλείας του 
Ο.Η.Ε. και για μια περίοδο δώδεκα μηνών, και μη θι- 
γομένων των προγραμμάτων ανθρωπιστικής βοήθειας 
που υλοποιούνται αλλού, οι υποχρεώσεις που επιβάλ¬ 
λονται βάσει του άρθρου 3 του προεδρικού διατάγ¬ 
ματος 28/2012 (Α'60), δεν ισχύουν για την καταβολή 
κεφαλαίων, λοιπών χρηματοοικονομικών στοιχείων ή 
οικονομικών πόρων απαραίτητων για τη διασφάλιση 
της έγκαιρης παράδοσης της ανθρωπιστικής βοήθει¬ 
ας που απαιτείται επειγόντως στη Σομαλία, εκ μέρους 
του Οργανισμού Ηνωμένων Εθνών, των ειδικευμένων 


οργανισμών ή προγραμμάτων του, των ανθρωπιστικών 
οργανώσεων που έχουν το καθεστώς του παρατηρη¬ 
τή στη Γ ενική Συνέλευση του Ο.Η.Ε. και που παρέχουν 
ανθρωπιστική βοήθεια και των συνεργατών τους στην 
υλοποίηση, συμπεριλαμβανομένων διμερώς ή πολυμε- 
ρώς χρηματοδοτούμενων Μη Κυβερνητικών Οργανώσε¬ 
ων που συμμετέχουν στην Ενοποιημένη Έκκληση του 
Ο.Η.Ε. για τη Σομαλία. 

Αρθρο 4 

Απαγορεύεται, από την 22α Φεβρουάριου 2012, ημε¬ 
ρομηνία υιοθέτησης της απόφασης 2036 (2012) του 
Συμβουλίου Ασφαλείας του Ο.Η.Ε., η άμεση ή έμμεση 
εισαγωγή ξυλάνθρακα από τη Σομαλία, είτε αυτός ο 
ξυλάνθρακας προέρχεται από τη Σομαλία είτε όχι. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης και Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων και Δημόσιας Τάξης και Προστασίας του 
Πολίτη την εκτέλεσή του. 

Αθήνα, 14 Μαρτίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΙΩΑΝΝΗΣ ΣΤΟΥΡΝΑΡΑΣ 

ΕΘΝΙΚΗΣ ΑΜΥΝΑΣ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΔΙΚΤΥΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΧΑΗΛ ΧΡΥΣΟΧΟΪΔΗΣ ΧΑΡΑΛΑΜΠΟΣ ΑΘΑΝΑΣΙΟΥ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.βί.9Γ - β-πιαϊΙ: ννβόπΐ38ίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 1 000691 703 140004* - 












































































